14.12.2007 Den Europæiske Unions Tidende L 329/37 KOMMISSIONENS DIREKTIV 2007/72/EF af 13. december 2007 om ændring af Rådets direktiv 66/401/EØF for så vidt angår medtagelse af arten Galega orientalis (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 66/401/EØF af 14. juni 1966 om handel med frø af foderplanter (!), særlig artikel 2, stk. la, og ud fra følgende betragtninger: (1) — Galega orientalis Lam. er en foderplante, der dyrkes i vidt omfang i visse medlemsstater, og som spiller en betydelig rolle for forbedringen af kvaliteten af husdyrs foder. (2) — Arten er for øjeblikket ikke omfattet af ensartede bestem- melser om frøcertificering i henhold til direktiv 66/401/EØF, og de relevante frø kan derfor ikke omsættes frit. (3) Da arten Galega orientalis Lam. opfylder alle relevante certificeringsbetingelser, bør den medtages på listen i direktiv 66/401/EØF. (4) — Foranstaltningerne i dette direktiv er i overensstemmelse med udtalelse fra Den Stående Komité for Frø og Plan- temateriale henhørende under Landbrug, Havebrug og Skovbrug — UDSTEDT FØLGENDE DIREKTIV: Artikel 1 I direktiv 66/401/EØF foretages følgende ændringer: 1) I artikel 2, stk. 1, litra A, litra b), indsættes følgende mellem overskriften »Leguminosae« og »Hedysarum coronarium L. Sulla«: »Galega orientalis Lam. foderstregbælg«. ()) EFT 125 af 11.7.1966, s. 2298/66. Senest ændret ved direktiv 2004/117/EF (EUT L 14 af 18.1.2005, s. 18). 2) I artikel 3, stk. 1, indsættes følgende mellem »Festuca rubra L. x Festulolium« og »Lolium multiflorum Lam.«: »Galega orientalis Lam. foderstregbælg«. 3) Bilag II og IIl ændres som angivet i bilaget til nærværende direktiv. Artikel 2 Gennemførelse Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 2008. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv. Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fast- sættes af medlemsstaterne. Artikel 3 Dette direktiv træder i kraft på tyvendedagen efter offentliggø- relsen i Den Europæiske Unions Tidende. Artikel 4 Dette direktiv er rettet til medlemsstaterne. Udfærdiget i Bruxelles, den 13. december 2007. På Kommissionens vegne Markos KYPRIANOU Medlem af Kommissionen